kardosdrur/scandi-wiki huggingface dataset:
Sebalter

Sebalter, egl. Sebastiano Paù-Lessi, er en schweizisk sanger og violinist, født 1985 i Giubiasco. Den 2. februar 2014 vandt han Die Grosse Entscheidungsshow, den schweiziske forhåndsudvælgelse til Eurovision Song Contest, med sangen "Hunter of Stars".
Han repræsenterede efterfølgende Schweiz med nummeret ved Eurovision Song Contest 2014 i København, hvor det gik videre fra den anden semifinale den 8. maj og endte på en 13. plads ved finalen to dage senere.

Noter

Eksterne henvisninger 
 

Deltagere ved Eurovision Song Contest 2014
Schweiz' Eurovision Song Contest-deltagere
Sangere fra Schweiz
Kanyle

En kanyle er en hul nål til indsprøjtning eller udtømning af væske gennem huden eller et rørformet instrument som bruges til at skaffe passage hvis en naturlig passage er lukket, f.eks. ved indførelse til luftrøret, tracheostomi, der tillader åndedræt gennem en kanyle med en diameter på 1 til 2 cm.

Medicinsk udstyr
Stavanger sykehus

Stavanger sykehus ofte kaldt Gamle Stavanger Sykehus var et hospital i Stavanger, Norge. Det er tegnet af arkitekten Hartvig Sverdrup Eckhoff. Bygningskomplekset er opfært i røde mursten stod færdig i 1897 på højdedraget, Skjævelandsområdet, over Kannikbekken og var sammen med flere monumentale bygget i området, blandt andet Stavanger Teater, Stavanger Museum og Turnhallen, tydelig synlig i bybilledet. Byggesummen var i 1897 på 228.000 NOK.

Stavanger sykehus huser i dag blandt andet centraladministrationen i Rogaland fylkeskommune.

Eksterne henvisninger 
 byhistorisk forening

Hospitaler i Norge
Sykehus
Etableret i 1897
Stavanger Universitetssjukehus

Stavanger Universitetssjukehus (SUS) (frem til 2005 Sentralsjukehuset i Rogaland) er Norges fjerdestørste hospital i antal ophold og ejes af helseforetagendet Helse Stavanger. Sygehuset har et budget på omkring 4,7 mia. NOK.

Hospitalet består af et sygehus lokaliseret i Våland i Stavanger. Stavanger Universitetssjukehus har også fem distriktspsykiatriske centre lokaliseret i Stavanger, Sola, Dalane, Sandnes og i Ryfylke. I tillæg er flere afdelinger, klinikker og ambulancestationer lokaliseret udenfor hovedsygehuset i Våland.

Stavanger Universitetssjukehus er organiseret i klinikker og stab- og støttefunktioner: Kirurgisk klinikk, Klinikk A, Klinikk for hode, hals og rehabilitering, Klinikk for medisinsk service og ABK, Kvinne. og barneklinikken, Klinikk psykisk helsevern barn, unge og rusavhengige, Klinikk psykisk helsevern voksne, Mottaksklinikken, og Prehospital klinikk. Stab- og støttefunksjonene er Divisjon for driftsservice, Avdeling for fag, forskning og undervisning, Avdeling for personal- og organisasjonsutvikling, Avdeling for økonomi og finans, og Foretaksadministrasjonen.

Universitetssjukehuset har over 7500 ansatte og dækker en befolkning på over 330.000 indbyggere. Hospitalet har en række samarbejdspartnere, deriblandt Universitetet i Bergen om uddannelse af medicinske studenter.

Eksterne henvisninger 
 Helse Stavanger

Hospitaler i Norge
Universitetssjukehus
Beierstedt

Beierstedt er en kommune i den sydlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på omkring 400 mennesker (2012), og er
en del af amtet (Samtgemeinde) Heeseberg.

Beierstedt ligger syd for Naturpark Elm-Lappwald.

Eksterne henvisninger 

 Amtets websted

Kommuner i Niedersachsen
Otto C. Fønss

Otto Carl Christian Fønss (født 28. september 1853 i Middelfart, død 20. december 1922 i Odense) var en dansk poet.

Fønss blev student fra Odense i 1872 og cand.theol. i 1879, hvorefter han gennemførte en rejse i Tyskland og Schweiz. 1880-1881 var han lærer forskellige steder, bl.a. huslærer på gården Rosendal i Skibstrup ved Hellebæk, hvor han var lærer for jægermester Henrik Jessens børn. Fønss var derefter en kort tid 1881 vikar på Skårup Seminarium. Han bosatte sig senere i Fredericia og virkede fra 1882 til 1917 som adjunkt i dansk ved Fredericia Latin- og Realskole. Han besøgte også Italien. Fønss udsendte sin første samling vers i 1885.

1891 modtog han Det anckerske Legat, 1897 støtte fra Finansministeriet, og 1918 blev han Ridder af Dannebrog.

Han var gift med Laura Søndergaard. Blandt hans søskendebørn tælles skuespiller Olaf og operasangerne Johannes og Aage Fønss.

Han er begravet i Odense.

Skrifter 

 Ad slyngede Stier. Digte, 1885
 Stemninger og Studier. Digte, 1889
 Trækfugle. Lyriske Digte, 1892
 Angelina. Romerske Akvareller i Ramme, digte, 1894
 Hinsides Bjergene og andre Digte, 1896
 I lyse Nætter. Sommeræventyr, digte, 1898
 Septemberdage. Digte, 1900
 I de unge Aar. To Fortællinger, 1902
 Ung Lykke. Hverdagsidyll, digte, 1904
 Tages Læreaar. Fortælling fra Firserne, 1907
 Kongelys og Snerler. Digte, 1910
 Den hvide Jul i Digte, 1913
 Kærlighedsdigte og andre Digte, udvalg, Nyt Nordisk Forlag, København1918
 Tidløs. Sidste Digte, 1919 
 Der løber bag Krattet

Referencer 
 Opslag i Helsingør Leksikon

Eksterne henvisninger 
 
 Otto C. Fønss på Dansk Forfatterleksikon
 Otto C. Fønss på Litteraturpriser.dk
 

Digtere fra Danmark
Otto C.
Lærere fra Danmark
Personer fra Middelfart
Danskere i 1800-tallet
Danskere i 1900-tallet
Teologer fra Danmark
Personer i Dansk Biografisk Leksikon
Personer i Kraks Blå Bog (afdøde)
Riddere af Dannebrog
Studenter fra Odense Katedralskole
Grenaa Strand

Grenaa Strand midt på Djurslands østkyst i Østjylland, starter ved Grenaa Havn, og strækker sig 6 kilometer mod syd. De sidste 1,5 kilometer af stranden er øde, og går ved næsset Havknude over i en stenstrand, der fortsætter ned langs Djurslands østkyst, og er kendt blandt lystfiskere.

Rekreativt
Der er en del sommerhuse i baglandet, og stranden fungerer som rekreativt område herfor og for Grenaa by. Som østvendt kyst er stranden i læ for den fremherskende vestenvind, hvilket øger antallet af gode badedage. Grenaa Strand har desuden et bagland af klitter med gryder, hvor der er læ, hvis det er for koldt at ligge på selve stranden. Katholm Strandvej går parallelt med Grenaa Strand, og giver kort gåafstand til vandet.

Tilsanding
Grenaa Strand er den tilsandede udmunding af Kolindsund til havet. I den tidlige middelalder strakte Kolindsund sig 30 kilometer ind på halvøen Djursland, og var et sejlbart farvand i vestlig retning. I følge en beskrivelse af Nødager Kirke, der blev bygget i 1200-tallet, og som ligger midt på Djursland, er de kalksten, som kirken blev bygget af sejlet ind via Kolindsund langs kysten fra Karlby- og Sangstrup Klinter, og hen over det der i dag er Grenaa Strand. Kystklinterne ligger oppe langs kysten 15 kilometer nord for Grenaa Strand. Kolindsund er i dag en tørlagt og udpumpet sø, der er et landbrugsområde ned til 2 meter under havets overflade. 

Lokaliteter i Norddjurs Kommune
Strande i Danmark
Naturområder i Danmark
Fals (boghåndværk)

En fals er et bogbinderudtryk for den kant der dannes ved foldning eller falsning af de trykark der videre skal blive til bøger, kataloger, foldere, brochurer og lignende.

Som fals betegnes også den rille der dannes for og bag mellem et bogbinds permer og ryg. 
Fals kaldes endvidere en ombøjet strimmel papir eller shirting der tjener til dække over hæftesnorenes ender på bindpappet, eller danner en kant til fastklæbning af indhæftede plancher og kort.

Ansætningsfalsen er den smalle strimmel af forsatspapiret, som sidepappet sættes på.

Man kan lægge en fals med et fals- eller falseben.

Foldningstyper

Se også
 Origami, kunsten at folde papir
 Bogformater, folio, kvart osv.

Noter

Kilder
  af generalmajor F. Wagner  og om "Falsben" og "Falsemaskiner" af typograf Emil Selmar
 "Heftning i Hefteladen"  i Haandgerningsbog, 1894 af N.C. Rom

Eksterne henvisninger
  Wikimedia Commons har flere filer relaterede til Foldning – Falsben – Falsemaskiner  
 "Fals", Indfalse" og "False op" hos Ordnet.dk/ods 

Trykning og typografi
Bøger
Håndværk
Salmonsens
Typografi
Hodja

Hodja har flere betydninger:

 Hodja fra Pjort (flertydig) – en børnebog af Ole Lund Kirkegaard samt flere filmatiseringer
 Enver Hoxha – en albansk kommunistisk politiker og statsleder
EM i bandy 1913

Europamesterskabet i bandy 1913 var det første og hidtil eneste europamesterskab i bandy, og mesterskabet blev spillet på Eisstadion Davos i Davos, Schweiz i februar 1913 med deltagelse af otte hold. Turneringen blev vundet af England.

Baggrund 

Moderne bandy stammede fra England, hvor de første regler blev udgivet i 1882. Det blev hurtigt en populær sportsgren i adskillige nord- og mellemeuropæiske lande samt i det Russiske Kejserrige. Fra 1901 blev bandy spillet ved de Nordiske lege, hvilket var den første international multisportsbegivenhed for vintersport. På grund af mangel på international koordinering var der forskel på de forskellige landes regler. Spillet 7 mod 7 var det mest udbredte, men Sverige, Finland og Rusland foretrak at spille med 11-mandshold. I nogle lande, herunder Letland, spillede man 9 mod 9.

Mesterskabet 

Ifølge nogle kilder blev europamesterskabet i bandy i 1913 arrangeret af Ligue International de Hockey sur Glace, som var blevet oprettet i 1908, men IIHF (som forbundet hedder i dag) kan ikke bekræfte, at det var arrangør.

Kampene blev spillet med 7-mandshold, og otte hold deltog i mesterskabet. Eftersom Sverige og Rusland spillede efter 11-mandsreglerne, afslog de invitationen og spillede i stedet i de Nordiske Lege i Stockholm. Det tyske hold bestod primært af medlemmer af Leipziger HK, som også skulle have deltaget i Stockholm, men da mange af klubbens spillere blev udtaget til det tyske landshold, besluttede de at rejse til Davos.

Turneringen i 1913 var højdepunktet i de deltagende nationers bandyhistorie, fordi starten af første verdenskrig satte en stopper for internationale konkurrencer. Efter krigen optog IOC ishockey (men ikke bandy) på programmet for de olympiske lege i Antwerpen. Det var fordi bandy var fuldstændig ukendt i Nordamerika. IOC's beslutning medførte en nedgang for bandy i Mellemeuropa og Storbritannien, fordi mange bandyspillere skiftede til ishockey. Fra 1920'erne blev bandy næsten udelukkende spillet i Norden og Sovjetunionen. Spillet blev helt glemt i mange af de lande som deltog i EM i 1913. Kun i Østrig og Ungarn overlevede bandy længere end til begyndelsen af 1920'erne.

Hold

100-årsjubilæum 
Den 6. januar 2014 arrangerede Federation of International Bandy en firenationersturnering i Davos for at fejre 100-årsjubilæet for EM i 1913. Tjekkiet, Tyskland, Ungarn og Holland spillede på samme bane som 101 år tidligere.

Kilder / eksterne henvisninger 

EM i bandy
Sport i 1913
Mesterholdenes Europa Cup finale 1978

Mesterholdenes Europa Cup finale 1978 var en fodboldkamp der blev spillet den 10. maj 1978. Kampen blev spillet foran 92.500 tilskuere på Wembley Stadium i London, og skulle finde vinderen af Mesterholdenes Europa Cup 1977-78. De deltagende hold var engelske Liverpool og belgiske Club Brugge. Det var kulminationen på den 23. udgave af Europa Cuppen siden etableringen af Europas fineste turnering for klubhold i 1955. 

Det var andet år i træk at Liverpool var i finalen, og andet år de vandt. For Brugge var det første og hidtidig eneste finale i turneringen. 

Kampen blev ledet af den hollandske dommer Charles Corver.

Kampen 
Club Brugge havde to danskere med i hele kampen, da Birger Jensen var målmand og Jan Sørensen med i angrebet. Kenny Dalglish sørgede for kampen eneste mål, da han i det 64. minut bragte englænderne foran 1-0.

Detaljer

Eksterne henvisninger 
 European Champion Clubs' Cup 1977/78  på UEFAs hjemmeside

Referencer 

1978
Liverpool F.C.
Club Brugge K.V.
Fodbold i 1978
Fodbold i London
Louis Martel

Louis Joseph Martel (13. september 1813 i Saint-Omer, Pas-de-Calais—4. marts 1892 i Évreux, Eure) var en fransk politiker.

Han var først sagfører og senere dommer i sin fødeby, valgtes 1849 til Nationalforsamlingen og stemte her sammen med Højre, men protesterede 1851 imod statskuppet og genoptog derefter sin virksomhed som sagfører. 1863—70 var han medlem af den lovgivende forsamling og var med at grundlægge det mellemparti, som krævede politisk frihed under kejserdømmet. 1871 valgtes han til Nationalforsamlingen og hørte oprindelig til højre centrum (blev formand i benådningskommissionen og medlem af forfatningsudvalget), men gik senere over til Thiers' parti. Han var stadig en af næstformændene og gentagne gange republikanernes kandidat til formandsposten (imod Buffet). 1875 var han den anden valgte af de 75 livsvarige senatorer; blev december 1876—maj 1877 justitsminister under Jules Simon (dadlede skarpt de dommere, som efter statskuppet 1851 havde taget sæde i de blandede kommissioner) og var 1879—80 senatets formand.

Kilder 

 

Justitsministre fra Frankrig
Politikere fra Frankrig
Franskmænd i 1800-tallet
Salmonsens
Jurister fra Frankrig
Mesterholdenes Europa Cup finale 1976

Mesterholdenes Europa Cup finale 1976 var en fodboldkamp der blev spillet den 12. maj 1976. Kampen blev spillet foran 54.864 tilskuere på Hampden Park i skotske Glasgow, og skulle finde vinderen af Mesterholdenes Europa Cup 1975-76. De deltagende hold var vesttyske Bayern München og franske AS Saint-Étienne. Det var kulminationen på den 21. udgave af Europa Cuppen siden etableringen af Europas fineste turnering for klubhold i 1955. 

Saint-Étienne var for første gang nået frem til finalen, mens det for Bayern var det tredje år i træk de nåede frem til finalen, og tredje år i de vandt.

Midtbanespilleren Franz Roth sørgede for kampen eneste mål, da han i 57. minut bragte vesttyskerne foran 1-0. Danske Johnny Hansen spillede hele kampen for Bayern.

Kampen blev ledet af den ungarske dommer Károly Palotai.

Kampen

Detaljer

Eksterne henvisninger 
 European Champion Clubs' Cup 1975/76  på UEFAs hjemmeside

Referencer 

1976
FC Bayern München
AS Saint-Étienne
Fodbold i 1976
Sport i Glasgow
Cora Stephan

Cora Stephan er en tysk forfatter og essayist. I Danmark er der blevet udgivet 5 krimier skrevet under pseudonymet Anne Chaplet. Hun har også udgivet bøger under navnet Sophie Winter.

Cora Stephan bor i Mücke nær Frankfurt i Tyskland og Laurac-en-Vivarais (Frankrig). Under pseudonymet Anne Chaplet har hun vundet Deutscher Krimi Preis to gange (i 2001 and 2004) og modtaget Radio Bremen Krimipreis i 2003.

Bøger

Essays af Cora Stephan
 1992 Wir Kollaborateure
 1993 Der Betroffenheitskult
 1995 Neue deutsche Etikette
 1998 Das Handwerk des Krieges

Romaner af Anne Chaplet
 1998 Caruso singt nicht mehr (Caruso synger ikke mere, dansk 2008)
 1999 Wasser zu Wein
 2000 Nichts als die Wahrheit (Intet andet end sandheden, dansk 2009)
 2002 Die Fotografin
 2003 Schneesterben (Liget i sneen, dansk 2010)
 2004 Russisch Blut
 2006 Sauberer Abgang (En ren død, dansk 2011)
 2007 Doppelte Schuld
 2008 Schrei nach Stille (Skrig om stilhed, dansk 2012)
 2012 Erleuchtung

Romaner af Sophie Winter
 2010 Filou. Ein Kater sucht das Glück
 2012 Filou. Ein Kater auf Abwegen

Externe henvisninger

Tysksprogede hjemmesider 
 Cora Stephan 
 Anne Chaplet 

Forfattere fra Tyskland
William Heffelfinger

William "Pudge" Walter Heffelfinger (20. december 1867 i Minneapolis – 2. april 1954 i Blessing) var en amerikansk footballspiller og træner. Han anses som den første professionelle footballdspiller.

Han modtog i 1872 500 $ for at spille en kamp.

Noter

Henvisninger 
 Biografi  på Pro Football Hall of Fame 

Amerikansk fodbold-spillere fra Minnesota
Personer fra Minneapolis
Mesterholdenes Europa Cup finale 1975

Mesterholdenes Europa Cup finale 1975 var en fodboldkamp der blev spillet den 28. maj 1975. Kampen blev spillet foran 48.374 tilskuere på Parc des Princes i den franske hovedstad Paris, og skulle finde vinderen af Mesterholdenes Europa Cup 1974-75. De deltagende hold var vesttyske Bayern München og engelske Leeds United. Det var kulminationen på den 20. udgave af Europa Cuppen siden etableringen af Europas fineste turnering for klubhold i 1955. 

Leeds var for første gang nået frem til finalen, mens det for Bayern var det andet år i træk de nåede frem til finalen, og andet år de vandt.

Bayern vandt kampen 2-0. Midtbanespilleren Franz Roth sørgede for det første mål i 71. minut, og Gerd Müller slog sejren fast ti minutter senere.

Kampen blev ledet af den franske dommer Michel Kitabdjian.

Kampen

Detaljer

Eksterne henvisninger 
 European Champion Clubs' Cup 1974/75  på UEFAs hjemmeside

Referencer 

1975
FC Bayern München
Leeds United F.C.
Fodbold i 1975
Sport i Paris
Gevensleben

Gevensleben er en kommune i den sydlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på omkring 	650 mennesker (2012), og er
en del af amtet (Samtgemeinde) Heeseberg.

Beierstedt ligger syd for Naturpark Elm-Lappwald.
I kommunen ligger ud over Gevensleben, landsbyen Watenstedt.

Eksterne henvisninger 

 Amtets websted

Kommuner i Niedersachsen
Personal defense weapon

Personal defense weapon (PDW)  er et kompakt semi eller fuldautomatisk skydevåben, som minder meget om en maskinpistol, der affyrer en riffelpatron. 

Dette giver PDWen en længere rækkevidde, større præsition og en bedre gennemtræningskraft mod skudsikre veste end en maskinpistol der affyrer pistolpatroner.

En PDW kendes ofte ved at have en maskinpistols størrelse og en karabins gennemtrængningskraft.

PDWer anvendes ofte af chauffører eller livvagter der har brug for et kompakt våben, der stadig kan gennemtrænge en skudsikker vest.

Politiets Efterretningstjeneste anvender bl.a. Mp7. 

Skydevåben
Ingeleben

Ingeleben er en kommune i den sydlige del af Landkreis Helmstedt, i den sydøstlige del af den tyske delstat Niedersachsen. Den har en befolkning på omkring 	390 mennesker (2012), og er
en del af amtet (Samtgemeinde) Heeseberg.

Beierstedt ligger syd for Naturpark Elm-Lappwald, omkring 20 km øst for Wolfenbüttel og 15 km sydvest for Helmstedt.

Eksterne henvisninger 

 Amtets websted

Kommuner i Niedersachsen
Mesterholdenes Europa Cup finale 1974

Mesterholdenes Europa Cup finale 1974 var to fodboldkampe der blev spillet den 15. og 17. maj 1974 på Heysel Stadium i Bruxelles. De deltagende hold var vesttyske Bayern München og spanske Atlético de Madrid. Det var kulminationen på den 19. udgave af Europa Cuppen siden etableringen af Europas fineste turnering for klubhold i 1955. Det var begge holds første finale i turneringen, og til dato også Atléticos eneste.

Den første finale som skulle finde vinderen af Mesterholdenes Europa Cup 1973-74 endte udgjort 1-1 efter forlænget spilletid, da den ordinære spilletid endte uden mål. Da man på dette tidspunkt ikke spillede med straffesparkskonkurrence, må spillerne ud i en omkamp to dage efter. I den sørgede Gerd Müller og Uli Hoeneß med hver to mål, at pokalen kunne komme til München. Danske Johnny Hansen spillede begge kampe for tyskerne.

Kamp 1

Omkamp

Eksterne henvisninger 
 European Champion Clubs' Cup 1973/74  på UEFAs hjemmeside

Referencer 

1974
FC Bayern München
Atletico de Madrid
Fodbold i 1974
Bruxelles
Otto Baagøe-Nielsen

Otto Baagøe-Nielsen (født 21. august 1924 i Pjedsted ved Vejle, død 18. september 2016 i Allerød) var en dansk kunstmaler. 

Overblik: 

Baagøe-Nielsen var oprindelig uddannet som malersvend. Han gik på Folmer Bonnéns Malerskole i 1942 og på Peter Rostrup Bøyesens Malerskole i 1943-45. Otto Baagøe-Nielsen var med til at danne kunstnersammenslutningen Spiralen i 1947. På Spiralen udstillede han malerier med abstrakte former, indsat i et surrealistisk billedforum. Fra 1955-71 arbejdede han ved det grønlandske skolevæsen og i Danmark som formningslærer. 

Historien:

Otte Baagøe-Nielsen var ikke mere end 12-13 år gammel, da han gav udtryk for, at han ville være kunstmaler og han begyndte allerede da at male. Dette kunne der ikke være tale om i bagerhjemmet på landet, men hvis han ville tage en uddannelse som malersvend først, ville faderen støtte ham. Han kom så som 18-årig på Folmer Bonnéns Malerskole, derefter 1943-45 på Professor P. Rostrup Boyesens Malerskole. Som 20- årig debuterede han på Kunstnernes Efterårsudstilling i 1944 på Den Frie, hvor han fik solgt et billede. 

Han boede nu nogle år på Hvidbjerg i Vejle i hus med forfatter Finn Gerdes. Under et ophold i Paris i 1947 sammen med Mogens Balle, besluttede de at danne en sammenslutning, som i øvrigt døbtes af Finn Gerdes; SPIRALEN, som udstillede første gang i november 1947 hos Kleis. De første seks medlemmer var Mogens Balle, Otto Baagøe-Nielsen, Erling Jørgensen, Eigil Uldahl, Axel Wilmar og billedhuggeren Arne Juhl Jacobsen. En gruppe abstrakte kunstnere, hvor senere medlemmer bl.a. var Asger Jorn, Sven Dalsgaard, Wilhelm Freddie, Edgar Funch og Ulrika Marseen. Spiralens årlige udstillinger fandt sted på Charlottenborg.

Rejser i Europa; bl.a. London, Paris og Madrid samt til fjerne egne af verden, bl.a. Grønland (bosat 1955-71), Ægypten, Indien og Mexico m.fl. var med til at give inspiration til det kunstneriske udtryk. I Grønland arbejdede han videre med maleriet og desuden også med træskulpturer. 

Det kunne ofte være de daglige ting, der dannede udgangspunkt for Otto Baagøe-Nielsens værker, og han fornyede sig løbende i sit kunstneriske udtryk – i collagerne f.eks. avisudklip, som han bragte videre i sin eventyrligt fabulerende form, der altid har lyst af interesse for stoffet og dets muligheder. 

Hele livet arbejdede han dagligt myreflittigt med maleri, grafik og skulpturer. At kunne udøve sin kunst var essentielt i hans liv og indtil 14 dage før sin død arbejdede han med sine tegninger. Var gift med Grete i 66 år til hans død som 92 årig.

Kilder 
 

 Bogen: Hvidbjerg - Et andet Skagen, 1994, Hvidbjergfonden
 Spiralen (kunstnersammenslutning)

Noter 

Malere fra Danmark
Lærere fra Danmark
Personer fra Jylland
Danskere i 1900-tallet
Leinstrand Kirke

Leinstrand kirke  er en kirke, der ligger i bydelen Leinstrand i Trondheim, Norge. Kirken er en del af Leinstrand sogn i Nidaros provsti i Nidaros Stift. 

Bygningen er fremstillet i træ og stod færdig i 1673. Den har har 200 pladser.

Eksterne henvisninger 

 
 Leinstrand menighed 
 Leinstrand kirke Kirkesøk

Kirker i Trondheim
Etableret i 1673
Solsiden

Solsiden er et storcenter i Trondheim, Norge. Centret ligger det gamle Trondhjems Mekaniske Værksted's (TMV) gamle bygninger - et område som i dag bliver kaldt Nedre Elvehavn. Indkøbcentret har 60 butikker, bl.a. Vinmonopolet, spa og 13 restauranter som er placeret på ydersiden af centeret mod vandet.  Butikkerne er fordelt på to etager. Der er 650 parkeringspladser knyttet til Solsiden.

Eksterne henvisninger 
Solsidens hjemmeside

Indkøbscentre i Norge
Bygninger, konstruktioner og anlæg i Trondheim
Seismisk risiko

Det er som udgangspunkt ikke muligt at forudse jordskælv, men man kan på baggrund af historiske data fra en region lave et estimat for den seismiske risiko. Alvorligheden af en seismisk aktivitet, afhænger dels af epicentrets beliggenhed, dels af de geologiske omgivelser og dels af andre geografiske faktorer som floder, bjerge og nærhed til havet.

Risikoen for jordskælv varierer enormt afhængig af hvor i verden man er. Hvis man er tæt på sammenstødet af tektoniske plader stiger risikoen voldsomt i forhold til hvis man befinder sig i mere fredelige egne af jorden.

At forudse jordskælv er vigtigt i moderne samfund, da jordskælv potentielt kan koste mange menneskeliv, samtidig med at de økonomiske følger af de materielle skader kan være endog ganske betydelige.

En seismisk risikovurdering kan derfor være vigtig for, hvor det vil være hensigtsmæssigt at placere central infrastruktur, herunder i forbindelse med placeringen af kernekraftværker.

Frankrig 

I Frankrig har man udviklet et system, der inddeler landet i 5 seismiske risikozoner:

Italien 

I Italien inddeler man landet i 4 seismiske risikozoner:

Eksterne henvisninger 
 Le site internet de la prévention du risque sismique 
 SisFrance : histoire et caractéristiques des séismes ressentis en France , ,

Kilder 

Seismologi
Risiko